b'\n_START_ARTICLE_\nStara vrata\n_START_PARAGRAPH_\nStara vrata (tal. Arco romano) su najstariji arhitekturni spomenik u Rijeci.\n_START_SECTION_\nPovijest\n_START_PARAGRAPH_\nOtkriveni kasnoanti\xc4\x8dki zid u tijesnoj vezi sa spomenikom koji je poznat u starijoj literaturi kao "Rimski luk" odnosno "Vrata". Danas je utvr\xc4\x91eno da su Stara vrata najstariji arhitekturni spomenik u Rijeci. Od 1700. ta "Vrata" privla\xc4\x8de pa\xc5\xbenju humanisti\xc4\x8dkih znanstvenika. U 19. stolje\xc4\x87u najprije je vladalo mi\xc5\xa1ljenje da se radi o trijunfalnom luku podignutom u \xc4\x8dast imperatora Klaudija. Arheolog Petar Kandler dr\xc5\xbeao je da su to gradska vrata, no rije\xc4\x8dki povjesni\xc4\x8dar L. G. Cimiotti dokazao je da se radi o vratima kastruma. Moderni arheolog dr. Mate Sui\xc4\x87 precizira da se radi o vratima pretorija Trsatike, budu\xc4\x87i da je jedini plasti\xc4\x8dni ukras preostao na tom spomeniku okrenut moru. Ta je pretpostavka potvr\xc4\x91ena kada su 1955. otkriveni, te arheolo\xc5\xa1ki 1981. godine istra\xc5\xbeeni ostaci kasnoanti\xc4\x8dkih zidova na za\xc4\x8delju crkve sv. Sebastijana, koji su pripadali Kastrumu.Stara vrata ili Rimski luk, ulaz je u Stari grad.'